[{"text_idx": "#000001", "text": "Magento na\u0308ol on tegemist funktsiooniderohke e-kaubanduse platvormiga, mis vo\u0303imaldab e-poe omanikel suurendada liiklust oma veebilehel ning to\u0303sta kaupluse efektiivsust. Varasemates postitustes oleme ra\u0308a\u0308kinud Magentos olevatest makse\u2013 ja tarneviisidest, seekord keskendume erinevatele standarlahenduses olevatele Magento turunduse to\u0308o\u0308riistadele. Va\u0308lja toodud list ei ole aga ta\u0308ielik ning funktsionaalsuseid e-a\u0308ri ho\u0303lbustamiseks leidub veelgi."}, {"text_idx": "#000002", "text": "Lihtne vo\u0303imalus tekitamaks liiklust oma veebilehele, on pakkuda ku\u0308lastajatele soodustust spetsiaalse kampaania vo\u0303i allahindluskupongi kaudu."}, {"text_idx": "#000003", "text": "Magentos saab luua nii kataloogi kui ka ostukorvi hinnareegleid. Kataloogi hinnareegliga rakendub soodustus juba kataloogis ehk allahindlus on kliendile na\u0308htav koheselt. Allahindlust vo\u0303ib ma\u0308a\u0308rata u\u0308hele, mitmele kui ka ko\u0303igile kategooriatele ja toodetele. Ostukorvi hinnareegliga on aga soodustust na\u0308ha alles ostukorvis. Magentot on vo\u0303imalik seadistada nii, et soodustus rakendub ostukorvis ainult nendele toodetele, mis kuuluvad konkreetsesse kategooriasse. Allahindlus rakendub aga ka sel juhul alles ostukorvis."}, {"text_idx": "#000004", "text": "Olemas on ka toote po\u0303hised soodustustused \u2013 special price ning tier price. Special price ta\u0308hendab, et toode on saadaval uue ja soodsama hinnaga. Tier price vo\u0303imaldab aga pakkuda soodustust toodete arvust la\u0308htuvalt. Na\u0308iteks kui kaupmees mu\u0308u\u0308b 75\u20ac seljakotti, vo\u0303ib ta pakkuda kaht toodet hoopis 65\u20ac eest."}, {"text_idx": "#000006", "text": "Up-selling on mu\u0308u\u0308gitehnoloogia, mille puhul kaupmees kutsub kasutajaid ostma kallimaid/paremaid kaupu. Na\u0308iteks kui klient vaatab veebilehel 100GB ko\u0303vaketast, siis selle tootelehe all na\u0308idatakse ka 500GB ko\u0303vaketast. Lu\u0308hidalt o\u0308eldes \u2013 upsells tooted on need, mida kaupmees tahaks, et klient ostaks tema ees oleva asemel. Eesma\u0308rgiks on suurem kasum."}, {"text_idx": "#000008", "text": "Related products ehk seotud tooted on need, mida klient vo\u0303iks osta lisaks ka\u0308esolevale tootele. Na\u0308iteks kui ostukorvi lisatakse mobiiltelefon, siis pakutakse ku\u0308lastajale telefonikotti. E-poes vo\u0303idakse kuvada ka sarnaste andmetega vo\u0303i sama kaubama\u0308rgi tooteid."}, {"text_idx": "#000009", "text": "Lisaks on Magento puhul vo\u0303imalik soetada lisamooduleid erinevate automatiseerimisvo\u0303imaluste loomiseks."}, {"text_idx": "#000010", "text": "Turunduse lahutamatu osa, mille abil saab mo\u0303o\u0303ta tulemusi ning kogutud andmeid po\u0303hjalikult analu\u0308u\u0308sida."}, {"text_idx": "#000011", "text": "Magento sisaldab mitmeid analu\u0308u\u0308tika to\u0308o\u0308riistu ning integratsioon Google Analyticsiga on u\u0308ks levinuimaid. Magento 1 ja 2 puhul on Analyticsi sidumine lihtne \u2013 seda saab teha otse sisuhaldusest sisestades sinna oma Google Analyticsi konto numbri."}, {"text_idx": "#000012", "text": "Magento 2 platvormile on lisandunud vo\u0303imalus sisuhalduse kaudu pu\u0308sti panna ka Google AdWordsi conversion tracking. See lubab analu\u0308u\u0308sida konversioone ehk kliendi poolt sooritatud tegevusi nagu na\u0308iteks ostud ja nende tihedus, uudiskirja tellimised, kasutajaks registreerimised, kodulehe ku\u0308lastused jpm."}, {"text_idx": "#000013", "text": "Lisaks on vo\u0303imalik Google Analyticsis seadistada e-commerce moodul, mille abil saab kaupmees analu\u0308u\u0308sida ka teisi a\u0308riliselt ta\u0308htsaid na\u0308itajaid. Oleme varasemalt oma blogis olulisimatest mo\u0303o\u0303dikutest juba ra\u0308a\u0308kinud, misto\u0303ttu pikemalt neil ei peatu \u2013 viited sinna leiab siit ja siit."}, {"text_idx": "#000014", "text": "Magentos leidub hulganisti vo\u0303imalusi efektiivseks SEO seadistuseks."}, {"text_idx": "#000015", "text": "SEO on lu\u0308hend ingliskeelsest va\u0308ljendist \u201eSearch Engine Optimization\u201c, mis ta\u0308hendab kodulehe optimeerimist. Lu\u0308hidalt o\u0308eldes on SEO eesma\u0308rk to\u0303sta kodulehe ku\u0308lastatavust ning positsiooni erinevates otsingumootorites."}, {"text_idx": "#000017", "text": "Magento pakub mitmesuguste aruannete allalaadimise vo\u0303imalust, millele pa\u0308a\u0308seb ligi igal ajahetkel."}, {"text_idx": "#000018", "text": "Mahaja\u0308etud ostukorvi raport (inglis k. abandoned shopping cart) koondab nende klientide andmed (nimi, e-mail, toodete arv, summa, kasutatud sooduskood), kes lisasid toote ostukorvi, kuid ja\u0308tsid tellimuse esitamata. Po\u0303hjuseid ostukorvi hu\u0308lgamisele on mitmeid \u2013 ootamatud lisakulutused kassas, ostuprotsessi keerukus, konkurentidel soodam hind jms. Aruande abil on aga vo\u0303imalik kaotatud kliendid tuvastada ning nad tagasi vo\u0303ita.\nToodete raport (inglis k. products report) aitab analu\u0308u\u0308sida mu\u0308u\u0308gitulemusi ning koostada n-o\u0308 mustreid klientide ostuharjumuste kohta. Lisaks saab tutvuda bestselleritega ehk ko\u0303ige paremini mu\u0308u\u0308vate toodetega.\nKu\u0308lastajate raport (inglis k. customer report) aitab ja\u0308lgida ku\u0308lastajate tegevusi veebilehel. Saab filtreerida na\u0308iteks uute kontode ning tellimuste arvu ja\u0308rgi."}, {"text_idx": "#000019", "text": "Lisaks on Magentos vo\u0303imalik alla laadida mitmeid teisi aruandeid \u2013 mu\u0308u\u0308gid, ostukorvis olevad tooted, enim vaadatud/ostetud kaubad, laoja\u0308a\u0308gid, otsingud, tagastused, allahindluskupongiga soetatud tooted jm."}, {"text_idx": "#000020", "text": "Magentole on saadaval mitmeid lisamooduleid, mis aitavad poeomanikul turundusto\u0308o\u0308d lihtsustada ja ta\u0308iustada."}, {"text_idx": "#000021", "text": "Na\u0308iteks on vo\u0303imalik Magento konto u\u0308hendada erinevate uudiskirja moodulitega. Magentol on ka endal uudiskirja moodul olemas, kuid kirjade va\u0308lja saatmiseks soovitame kasutada va\u0308liseid su\u0308steeme, et va\u0308ltida poe aeglasemaks muutumist vo\u0303i spa\u0308mmi listi panemist."}, {"text_idx": "#000022", "text": "SEO efektiivuse to\u0303stmiseks sobib ha\u0308sti Advanced SEO Suite moodul, mis aitab poeomanikul optimeerida ma\u0308rkso\u0303nu, URL-e, sisukaarte jpm. Moodul on saadaval nii Magento 1 kui ka Magento 2 jaoks."}, {"text_idx": "#000023", "text": "Toogas Featured Popup on aga moodul, mille abil saab lisada e-poodi (vo\u0303imalik ka teatud kuupa\u0308evavahemikus) popup\u2019i, mis pu\u0308u\u0308ab kliendi ta\u0308helepanu ja annab vo\u0303imaluse mistahes lehel edastada olulisi teateid (nt sooduskupongid, kliendiks saamise boonuseid, uudiskirjaga liitumise vo\u0303imalused jne). Moodul on saadaval Magento 1 platvormil."}, {"text_idx": "#000024", "text": "Sisuturundust tegevatel ettevo\u0303tjatel on vo\u0303imalus Magentoga u\u0308hildada ka blogi moodul. Mooduliga saab lihtsasti hallata blogipostituste ja\u0308rjekorda (last posts widget), lisaks on vo\u0303imalik luua kommentaaride sektsioon ning postituste kopeerimise ja dubleerimise funktsioon. Leidub nii Magento 1 kui Magento 2 jaoks."}, {"text_idx": "#000025", "text": "Erinevaid mooduleid on veel palju. La\u0308hemalt saab lugeda siit."}, {"text_idx": "#000026", "text": "Seekord keskendusime Magentos olevatele baas-turundusvo\u0303imalustele. Kokkuvo\u0303tlikult vo\u0303ib o\u0308elda, et meetodeid turundamiseks on va\u0308ga palju ning alustuseks piisab ta\u0308iesti platvormi enda vo\u0303imalustest."}, {"text_idx": "#000027", "text": "Please leave this field empty."}]